Eckbo ble utpekt som byråd for velferd og sosiale tjenester i Oslo kommune i oktober 2003. Hun sto bak en del omstridte vedtak, blant annet vedtaket om å oppløse det såkalte Plata-miljøet. I oktober 2005 fremmet RVs representant i bystyret, Erling Folkvord, mistillitsforslag mot Eckbo. Eckbo trakk seg som byråd i januar 2006. I juli 2006 ble hun ansatt av byrådet som direktør i Gravferdsetaten i Oslo i en åremålstilling på seks år.